отчети също се подават на компетентните органи без излишно забавяне.
 Член 4
 Отчетни прагове — входни и изходни критерии
 1. Институциите започват да предоставят информацията, предмет на праг, от отчетната дата, която следва две последователни отчетни дати на надхвърлянето му.
 2. За първите две отчетни дати, с които институциите се съобразяват по силата на настоящия регламент, информацията, предмет на праг, се отчита, ако съответните прагове бъдат надвишени на една и съща отчетна дата.
 3. Институциите могат да прекратят отчитането на информацията, предмет на праг, считано от отчетната дата, която следва три последователни отчетни дати на съблюдаване на съответните прагове.
 ГЛАВА 3
 ФОРМАТ И ЧЕСТОТА НА ОТЧИТАНЕ НА КАПИТАЛОВИТЕ ИЗИСКВАНИЯ И ФИНАНСОВАТА ИНФОРМАЦИЯ
 РАЗДЕЛ 1
 Формат и честотата на отчитане на собствените средства и изискванията във връзка с тях
 Член 5
 Формат и честота на предоставяне на информация за собствените средства и изискванията във връзка с тях на индивидуална основа, с изключение на инвестиционните посредници по членове 95 и 96 от Регламент (ЕС) No 575/2013
 С оглед предоставяне, в съответствие с член 99 от Регламент (ЕС) No 575/2013, на информация за собствените средства и изискванията във връзка с тях на индивидуална основа, институциите предоставят следната посочена в букви а) и б) информация:
 а)
 институциите предоставят следната информация на всеки три месеца:
 1)
 информация за собствените средства и изискванията във връзка с тях съобразно образци 1—5 от приложение I, съгласно указанията в приложение II, част II, точка 1;
 2)
 информация за експозициите към кредитен риск и кредитен риск от контрагента, третирани по стандартизирания подход съобразно образец 7 от приложение I, съгласно указанията в приложение II, част II, точка 3.2;
 3)
 информация за експозициите към кредитен риск и кредитен риск от контрагента, третирани по подхода, основан на вътрешния рейтинг, съобразно образец 8 от приложение I, съгласно указанията в приложение II, част II, точка 3.3;
 4)
 информация за географското разпределение на експозициите по държави съобразно образец 9 от приложение I, съгласно указанията в приложение II, част II точка 3.4, когато външните първоначални експозиции във всички „външни“ държави във всички класове експозиции, както са отчетени в ред 850 на образец 4 от приложение I, са равни или по-високи от 10 % от общите вътрешни и външни първоначални експозиции, както са отчетени в ред 860 на образец 4 от приложение I. За тази цел експозициите се смятат за вътрешни, когато са към контрагент, намиращ се в държавата членка, в която се намира и институцията. Прилагат се входните и изходните критерии по член 4;
 5)
 информация за експозициите към собствен капитал, третирани по подхода, основан на вътрешния рейтинг, съобразно образец 10 от приложение I, съгласно указанията в приложение II, част II, точка 3.5;
 6)
 информация за риска по отношение на сетълмента съобразно образец 11 от приложение I, съгласно указанията в приложение II, част II, точка 3.6;
 7)
 информация за секюритизиращите експозиции, третирани по стандартизирания подход съобразно образец 12 от приложение I, съгласно указанията в приложение II, част II, точка 3.7;
 8)
 информация за секюритизиращите експозиции, третирани по подхода, основан на вътрешния рейтинг, съобразно образец 13 от приложение